PROTOKOLAS

kuriuo nustatomos Europos Sąjungos ir Seišelių Respublikos partnerystės žuvininkystės sektoriuje susitarime numatytos žvejybos galimybės ir finansinis įnašas

1 straipsnis

Taikymo laikotarpis ir žvejybos galimybės

1. Nuo šio protokolo laikino galiojimo pradžios šešerių metų laikotarpiu pagal Žuvininkystės sektoriaus partnerystės susitarimo 5 straipsnį skiriamos žvejybos galimybės yra tokios:

2. 1 dalis yra taikoma nepažeidžiant šio protokolo 5 ir 6 straipsnių nuostatų.

3. Pagal Žuvininkystės sektoriaus partnerystės susitarimo 6 straipsnį su Europos Sąjungos valstybės narės vėliava plaukiojantys laivai gali vykdyti žvejybos veiklą Seišelių išskirtinės ekonominės zonos (IEZ) žvejybos rajonuose tik turėdami žvejybos leidimą arba licenciją, išduotą pagal šį protokolą laikantis jo priede nustatytų sąlygų.

2 straipsnis

Finansinė parama. Mokėjimo būdai

1. Partnerystės žuvininkystės sektoriuje susitarimo 7 straipsnyje nurodytas 1 straipsnyje nurodyto laikotarpio ir viso šio protokolo galiojimo laikotarpio bendras finansinis įnašas yra 30 700 000 EUR.

2. Šį bendrą finansinį įnašą sudaro:

3. 1 dalis taikoma nepažeidžiant šio protokolo 3, 4, 5 ir 6 straipsnių.

4. Šio protokolo taikymo laikotarpiu Europos Sąjunga kasmet moka šio straipsnio 2 dalies a ir b punktuose nurodytas visas sumas. Pirmaisiais metais mokėjimas atliekamas ne vėliau kaip praėjus 90 dienų nuo šio protokolo laikino taikymo pradžios, o vėlesniais metais – ne vėliau kaip šio protokolo įsigaliojimo datą.

6. 2 straipsnio 2 dalies a punkte nurodytą finansinį įnašą Seišeliai panaudoja savo nuožiūra.

7. Finansinis įnašas pervedamas į Seišelių centriniame banke atidarytą bendrą Seišelių valstybės iždo sąskaitą. Sąskaitos numerį nurodo Seišelių valdžios institucijos.

3 straipsnis

Atsakingos žvejybos ir tausios žuvininkystės skatinimas Seišelių vandenyse

1. Ne vėliau kaip praėjus 90 dienų nuo laikino taikymo pradžios Europos Sąjunga ir Seišeliai žuvininkystės sektoriaus partnerystės susitarimo 9 straipsnyje numatytame jungtiniame komitete susitaria dėl daugiametės sektoriaus programos ir išsamių jos įgyvendinimo taisyklių, kurios visų pirma apima:

2. Visus siūlymus keisti daugiametę sektoriaus programą tvirtina abi šalys jungtiniame komitete.

3. Jei kuri nors šalis pageidauja specialaus jungtinio komiteto susitikimo, kaip numatyta Žuvininkystės sektoriaus partnerystės susitarimo 9 straipsnyje, ji ne vėliau kaip likus 14 dienų iki siūlomo susitikimo datos išsiunčia rašytinį prašymą.

4. Kiekvienais metais Seišeliai prireikus gali skirti papildomą 2 straipsnio 2 dalies b punkte nurodyto finansinio įnašo sumą daugiametei programai įgyvendinti. Apie tokį skyrimą pranešama Europos Sąjungai.

4 straipsnis

Mokslinis bendradarbiavimas siekiant atsakingos žuvininkystės

1. Abi šalys įsipareigoja skatinti atsakingą žvejybą Seišelių vandenyse, remdamosi tuose vandenyse žvejojančių įvairių laivynų tarpusavio nediskriminavimo principu.

2. Šio protokolo galiojimo laikotarpiu Europos Sąjunga ir Seišeliai siekia stebėti Seišelių IEZ žuvininkystės išteklių būklę.

3. Šalys taip pat keičiasi atitinkama statistine, biologine, išteklių išsaugojimo ir aplinkosaugos informacija, kurios gali reikėti valdant ir siekiant išsaugoti gyvuosius išteklius.

4. Abi šalys siekia laikytis Indijos vandenyno tunų komisijos (IOTK) nutarimų ir rekomendacijų, susijusių su žuvininkystės išteklių išsaugojimu ir atsakingu valdymu.

5. Abi šalys, remdamosi IOTK priimtomis rekomendacijomis ir nutarimais, geriausiomis turimomis mokslinėmis rekomendacijomis ir prireikus žuvininkystės sektoriaus partnerystės susitarimo 4 straipsnyje numatyto bendro mokslinio susitikimo rezultatais, gali konsultuotis jungtiniame komitete, numatytame žuvininkystės sektoriaus partnerystės susitarimo 9 straipsnyje, ir prireikus tartis dėl priemonių tausiam Seišelių žuvininkystės išteklių valdymui užtikrinti.

5 straipsnis

Žvejybos galimybių koregavimas ir techninių priemonių persvarstymas bendru sutarimu jungtiniame komitete

1. Kaip numatyta Žuvininkystės sektoriaus partnerystės susitarimo 9 straipsnyje, jungtinis komitetas gali peržiūrėti 1 straipsnyje nurodytas žvejybos galimybes ir pakoreguoti jas bendru sutarimu, jei IOTK rekomendacijose ir nutarimuose patvirtinama, kad toks pakoregavimas padės užtikrinti tausų Indijos vandenyno tunų ir tunams giminingų rūšių žuvų valdymą.

2. Tokiu atveju 2 straipsnio 2 dalies a punkte nurodytas finansinis įnašas pakoreguojamas proporcingai ir pro rata temporis. Tačiau bendra metinė Europos Sąjungos mokama suma neturi būti daugiau nei du kartus didesnė už 2 straipsnio 2 dalies a punkte nurodytą sumą.

3. Jungtinis komitetas, jei būtina, bendru sutarimu gali persvarstyti ir šio protokolo bei priedo technines nuostatas.

6 straipsnis

Naujos žvejybos galimybės

1. Jei Europos Sąjungos žvejybos laivai pageidautų vykdyti žuvininkystės sektoriaus partnerystės susitarimo 1 straipsnyje nenumatytą žvejybos veiklą, prieš suteikdamos leidimą tokiai veiklai vykdyti šalys konsultuojasi tarpusavyje ir prireikus susitaria dėl tokios žvejybos veiklos sąlygų, įskaitant atitinkamus šio protokolo ir jo priedo pakeitimus.

2. Šalys turėtų skatinti eksperimentinę žvejybą, visų pirma susijusią su Seišelių vandenyse esančiais neišnaudotais giliavandenių rūšių žuvų ištekliais. Šiuo tikslu ir vienai iš šalių prašant šalys konsultuojasi siekdamos kiekvienu konkrečiu atveju nustatyti rūšis, sąlygas ir kitus atitinkamus kriterijus.

3. Šalys vykdo eksperimentinę žvejybą remdamosi parametrais, dėl kurių, prireikus, jos abi susitaria administraciniu susitarimu. Eksperimentinės žvejybos leidimai turėtų būti suteikiami ne ilgesniam kaip šešių mėnesių laikotarpiui.

4. Jei šalys mano, kad eksperimentinės žvejybos kampanijos davė teigiamų rezultatų, Seišelių Respublikos Vyriausybė gali Europos Sąjungos laivynui skirti naujų rūšių žuvų žvejybos galimybių, kuriomis jis naudotųsi iki šio protokolo galiojimo pabaigos. Tokiu atveju šio protokolo 2 straipsnio 2 dalies a punkte minimas finansinis įnašas padidinamas. Atitinkamai keičiami priede numatyti laivų savininkams taikomi mokesčiai ir kitos sąlygos.

7 straipsnis

Finansinio įnašo mokėjimo sustabdymas ir jo peržiūra

1. Nepaisant šio protokolo 8 straipsnyje išdėstytų nuostatų, 2 straipsnio 2 dalies a ir b punktuose nurodytas finansinis įnašas, abiem šalims pasikonsultavus tarpusavyje, peržiūrimas arba jo mokėjimas sustabdomas su sąlyga, kad Europos Sąjunga mokėjimo sustabdymo metu jau yra pervedusi visą mokėtiną sumą, jei:

2. Europos Sąjunga pasilieka teisę visiškai ar iš dalies sustabdyti 2 straipsnio 2 dalies b punkte numatyto specialaus finansinio įnašo mokėjimą, jei pagal šio protokolo 3 straipsnį jungtiniam komitetui atlikus vertinimą ir po konsultacijų jungtiniame komitete nustatoma, kad sektoriaus politikai įgyvendinti skirtos paramos rezultatai iš esmės neatitinka programos, kuriai skirtas biudžetas.

3. Finansinis įnašas vėl gali būti pradėtas mokėti ir žvejybos veikla vėl gali būti pradėta vykdyti, kai atstatoma ankstesnė padėtis, buvusi prieš susidarant anksčiau minėtoms aplinkybėms, ir jei šalys, pasikonsultavusios tarpusavyje, dėl to sutaria.

8 straipsnis

Protokolo įgyvendinimo sustabdymas

1. Šio protokolo įgyvendinimas sustabdomas vienos iš šalių iniciatyva po konsultacijų jungtiniame komitete, numatytame Žuvininkystės sektoriaus partnerystės susitarimo 9 straipsnyje, ir šalims sutarus tarpusavyje, jei:

2. Norėdama sustabdyti šio protokolo taikymą, suinteresuotoji šalis apie savo ketinimą praneša raštu ne vėliau kaip prieš tris mėnesius iki dienos, kurią šis sustabdymas turėtų įsigalioti.

3. Jei šio protokolo taikymas sustabdomas, šalys ir toliau konsultuojasi tarpusavyje siekdamos draugiškai išspręsti ginčą. Šalims susitarus, šis protokolas vėl pradedamas taikyti, o finansinio įnašo suma sumažinama proporcingai ir pro rata temporis, atsižvelgiant į šio protokolo įgyvendinimo sustabdymo trukmę.

9 straipsnis

Taikoma teisė

1. Seišelių IEZ veiklą vykdantiems Europos Sąjungos žvejybos laivams taikomi Seišelių įstatymai ir kiti teisės aktai, nebent šiame protokole ir jo priede yra nustatyta kitaip.

2. Abi šalys nedelsdamos viena kitai praneša apie jų žuvininkystės politikos arba teisės aktų pakeitimus.

10 straipsnis

Konfidencialumas

Abi šalys užtikrina, kad viešoje erdvėje būtų prieinami tik su žvejybos veikla Seišelių vandenyse susiję surinkti duomenys, laikantis atitinkamos IOTC rezoliucijos nuostatų. Duomenys, kurie gali būti laikomi konfidencialiais, naudojami tik Žuvininkystės sektoriaus partnerystės susitarimo įgyvendinimo reikmėms ir atitinkamų kompetentingų institucijų vykdomo žvejybos valdymo. stebėsenos, kontrolės ir priežiūros tikslais.

11 straipsnis

Elektroninis keitimasis duomenimis

1. Seišeliai ir Europos Sąjunga įsipareigos nedelsdami įdiegti sistemas, reikalingas norint elektroniniu būdu keistis visa su Žuvininkystės sektoriaus partnerystės susitarimo ir šio protokolo įgyvendinimu susijusia informacija ir dokumentais. Dokumento elektroninė versija bet kuriuo metu bus laikoma lygiaverte jo popierinei versijai.

2. Abi šalys nedelsdamos informuoja kitą šalį apie bet kokius kompiuterinių sistemų gedimus, kurie trukdo keistis minėta informacija ir dokumentais. Tokiomis aplinkybėmis su Žuvininkystės sektoriaus partnerystės susitarimo ir šio protokolo įgyvendinimu susijusi informacija ir dokumentai priede nustatytu būdu automatiškai pakeičiami jų popierinėmis versijomis.

12 straipsnis

Laikotarpio vidurio peržiūra

Šalys susitaria, kad siekiant įvertinti šio protokolo veikimą ir veiksmingumą, praėjus trejiems metams nuo šio protokolo laikino taikymo pradžios datos bus atliekama laikotarpio vidurio peržiūra.

13 straipsnis

Denonsavimas

1. Norėdama denonsuoti šį protokolą, suinteresuotoji šalis apie savo ketinimą kitai šaliai praneša raštu likus ne mažiau kaip šešiems mėnesiams iki dienos, kurią šis protokolas turėtų būti denonsuotas.

2. Prieš tai esančioje dalyje minėto pranešimo pateikimas yra šalių konsultacijų pradžia.

14 straipsnis

Įpareigojimai, galiojantys pasibaigus protokolo galiojimo laikotarpiui arba jį denonsavus

1. Jei baigiasi šio protokolo galiojimo laikotarpis arba jis denonsuojamas, kaip numatyta 12 straipsnyje, ES laivų savininkai ir toliau yra atsakingi už Žuvininkystės sektoriaus partnerystės susitarimo ar šio protokolo nuostatų pažeidimus, padarytus prieš pasibaigiant šio protokolo galiojimo laikotarpiui arba prieš jį denonsavus, ir skolingi licencijų ar kitus mokesčius, nesumokėtus šio protokolo galiojimo laikotarpiu.

2. Jei būtina, abi šalys toliau vykdo pagal šio protokolo 2 straipsnio 2 dalies b punktą numatytos paramos sektoriui įgyvendinimo stebėseną.

15 straipsnis

Laikinas taikymas

Šis protokolas laikinai taikomas nuo 2014 m. sausio 18 d.

16 straipsnis

Įsigaliojimas

Šis protokolas įsigalioja tą dieną, kai šalys praneša viena kitai apie tam tikslui reikalingų procedūrų užbaigimą.

Съставено в Брюксел на осемнадесети декември две хиляди и тринадесета година.

Hecho en Bruselas, el dieciocho de diciembre de dos mil trece.

V Bruselu dne osmnáctého prosince dva tisíce třináct.

Udfærdiget i Bruxelles den attende december to tusind og tretten.

Geschehen zu Brüssel am achtzehnten Dezember zweitausenddreizehn.

Kahe tuhande kolmeteistkümnenda aasta detsembrikuu kaheksateistkümnendal päeval Brüsselis.

Έγινε στις Βρυξέλλες, στις δέκα οκτώ Δεκεμβρίου δύο χιλιάδες δεκατρία.

Done at Brussels on the eighteenth day of December in the year two thousand and thirteen.

Fait à Bruxelles, le dix-huit décembre deux mille treize.

Sastavljeno u Bruxellesu osamnaestog prosinca dvije tisuće trinaeste.

Fatto a Bruxelles, addì diciotto dicembre duemilatredici.

Briselē, divi tūkstoši trīspadsmitā gada astoņpadsmitajā decembrī.

Priimta du tūkstančiai tryliktų metų gruodžio aštuonioliktą dieną Briuselyje.

Kelt Brüsszelben, a kétezer-tizenharmadik év december havának tizennyolcadik napján.

Magħmul fi Brussell, fit-tmintax-il jum ta’ Diċembru tas-sena elfejn u tlettax.

Gedaan te Brussel, de achttiende december tweeduizend dertien.

Sporządzono w Brukseli dnia osiemnastego grudnia roku dwa tysiące trzynastego.

Feito em Bruxelas, em dezoito de dezembro de dois mil e treze.

Întocmit la Bruxelles la optsprezece decembrie două mii treisprezece.

V Bruseli osemnásteho decembra dvetisíctrinásť.

V Bruslju, dne osemnajstega decembra leta dva tisoč trinajst.

Tehty Brysselissä kahdeksantenatoista päivänä joulukuuta vuonna kaksituhattakolmetoista.

Som skedde i Bryssel den artonde december tjugohundratretton.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen